Lav et referat af nedenstående tekst:

Tekst:
Der er opstået lange kødannelser på motorvej E45 nær Aalborg i nordgående retning, efter en bil har fået motorstop og måtte holde ind til siden i Limfjordstunnelen. Det oplyser vagtchef ved Nordjyllands Politi Per Jørgensen. - Vi har været nødt til at lukke den ene vognbane, og det har skabt en del trafikale problemer. Køen går helt ned til Th. Sauers Vej og er opstået lige midt i myldretiden, siger Per Jørgensen. Vagtchefen ved endnu ikke, hvornår bilen ventes fjernet, men han oplyser, at der er rekvireret hjælp til at hente bilen, og at det vil foregå så hurtigt som muligt.

Referat:
En vognbane i Limfjordstunnelen er spærret af, efter en bilist måtte holde ind til siden med motorproblemer.